## 

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, LT-01104 Vilnius, tel. (8 5) 203 4696,

faks. (8 5) 203 4692, el. p. [info@enmin.lt](mailto:info@enmin.lt).

Duomenys kaupiami ir saugomi Juridinių asmenų registre, kodas 302308327

|  |  |  |  |
| --- | --- | --- | --- |
| Pagal adresatų sąrašą |  | 2022- | Nr. (18.4-07Mr.)- |
|  |  |  |
|  |  |  |  |
| **DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO PRIEMONIŲ ĮGYVENDINIMO PLANO PAKEITIMO** | | | |

Lietuvos Respublikos energetikos ministerija (toliau – Energetikos ministerija) parengė ir, vadovaudamasi 2014–2020 metų Europos Sąjungos fondų investicijų veiksmų programos administravimo taisyklių[[1]](#footnote-1) 126 punktu, teikia derinti įsakymo „Dėl Lietuvos Respublikos energetikos ministro 2014 m. gruodžio 2 d. įsakymo Nr. 1-298 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir 2014–2020 metų Europos Sąjungos fondų investicijų nacionalinių stebėsenos rodiklių skaičiavimo aprašo patvirtinimo“ pakeitimo“ projektą (toliau – Projektas).

2022 m. sausio 10 d. paskelbus kvietimus pagal dvi Energetikos ministerijos administruojamas priemones 04.1.1-LVPA-V-114 Elektros energijos iš atsinaujinančių išteklių gamybos įrenginių įrengimas namų ūkiuose ir 04.1.1-LVPA-V-115 AIE namų ūkiams, sulaukta itin didelio skaičiaus paraiškų, kuriose prašomo finansavimo suma (daugiau nei 40 mln. Eur) ženkliai viršija šių priemonių bendrą kvietimų biudžetą (5,44 mln. Eur). Siekiant padėti gyventojams užsitikrinti energetinį savarankiškumą ir taip prisidėti prie energetinio skurdo mažinimo tikslų, Energetikos ministerija planuoja užtikrinti finansavimą, perskirstant sutaupytas lėšas tarp priemonių.

Atitinkamai Projektu atliekami lėšų perskirstymai, užtikrinantys trūkstamą finansavimą minėtoms dviems priemonėms (04.1.1-LVPA-V-114 Elektros energijos iš atsinaujinančių išteklių gamybos įrenginių įrengimas namų ūkiuose ir 04.1.1-LVPA-V-115 AIE namų ūkiams). Įvertinus sutaupymus iš ankstesnių kvietimų, nustatyta, kad saulės elektrinių įsirengimo priemonei trūksta 33 988 410,33 eurų, o saulės elektrinių įsigijimui iš saulės parkų 6 463 925,59 eurų.

2022 m. vasario 2 d. Lietuvos Respublikos Vyriausybei [pritar](https://e-seimas.lrs.lt/portal/legalAct/lt/TAD/c748f2e1859911ecb8b0fe92fb660e20?jfwid=kjtiqsdeo)us[[2]](#footnote-2) Energetikos ir Finansų ministerijos siūlymams papildomai skirti 35 mln. eurų sumą, (kuria prisiimant įsipareigojimus galima viršyti numatytas ES lėšas), šiuo Projektu 35 mln. eurų virškontraktavimą paskirstomas taip:

|  |  |
| --- | --- |
| Priemonės Nr. | Paskirstomas 35 mln. eurų dydis, kuriuo prisiimant įsipareigojimus galima viršyti numatytas ES lėšas, EUR |
| 04.1.1- LVPA-V-114 | 33 988 410,33 |
| 04.1.1-LVPA-V-115 | 1 011 589,67 |

Papildomai prie Lietuvos Respublikos Vyriausybės skirto virškontraktavimo, sutaupytos 4 prioriteto žemiau išvardintų priemonių lėšos perkeliamos į priemonę 04.1.1-LVPA-V-115 „AIE namų ūkiams“ *(intervencijos kodas 10):*

* **Priemonėje Nr. 04.3.2-LVPA-V-111 „Katilų keitimas namų ūkiuose“ *(priemonės intervencijos kodas 11)* susidarė 1 901 638,24 eurų sutaupymas** (su 4,11 proc. netiesioginėmis išlaidomis). Tai dydis, kurio išmokama suma gali viršyti numatytas ES lėšas pagal Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ 9 punkto lentelę. 1 901 638,24 eurų sumažinamas šios priemonės biudžetas ir rodiklių reikšmės.
* **Priemonėje Nr. 04.4.1-LVPA-K-106 „Elektros skirstomųjų tinklų modernizavimas ir plėtra“ *(priemonės intervencijos kodas 15****)* įgyvendinus projektus, susidarė 2 800 000 eurų sutaupymas. Įvertinus tai, kad baigti projektai pasiekė planuotus rodiklius, mažinamas tik šios priemonės biudžetas.
* **Priemonėje Nr. 04.3.2-LVPA-K-102 „Šilumos tiekimo tinklų modernizavimas ir plėtra“ (intervencijos kodas 16)** baigtų projektų sutaupymai padengia šios priemonės virškontraktavimą, todėl galima panaudoti 2 413 289,68 eurų sutaupymą (iš jo 1 396 924 paskirstyta priemonei Nr. 04.1.1- LVPA-V-114 Elektros energijos iš atsinaujinančių išteklių gamybos įrenginių įrengimas namų ūkiuose). Rodiklių pasiekimui sutaupymo dydis neturi įtakos, todėl mažinamas tik šios priemonės biudžetas.

Įvertinus skirtą virškontraktavimo dydį ir kitų priemonių sutaupymus, perskaičiuotos rodiklių reikšmės priemonėms (Nr. 04.1.1- LVPA-V-114 ir Nr. 04.1.1-LVPA-V-115).

Patvirtiname, kad pokytis tarp Veiksmų programos intervencijų kodų *(10, 11, 15, 16)* nesudaro 20 proc., tad šiam pokyčiui atlikti nebus reikalinga keisti 2014-2020 ES fondų investicijų veiksmų programos

Projektas paskelbtas Lietuvos Respublikos Seimo kanceliarijos teisės aktų informacinėje sistemoje (TAIS) bei patalpintas ES struktūrinių fondų svetainėje [www.esinvesticijos.lt](http://www.esinvesticijos.lt).

Įvertinus tai, kad Projekto rengimo nebuvo įmanoma suplanuoti ir juo būtina spręsti neatidėliotinus klausimus, siekiant padėti gyventojams įvairiomis priemonėmis sumažinti padidėjusių energijos kainų naštą, sumažinti padidėjusią riziką, susijusią su apsirūpinimu elektros energija, ir tuo prisidėti prie energetinio skurdo mažinimo, kas turėtų padėti sudaryti palankias sąlygas gaminančių vartotojų plėtrai, prašome pastabas ir pasiūlymus pateikti per 5 darbo dienas nuo Projekto paskelbimo TAIS arba el. p. [ineta.blakunovaite@enmin.lt](mailto:ineta.blakunovaite@enmin.lt).

Projektą parengė Energetikos ministerijos Investicijų grupė (grupės vadovė Violeta Greičiuvienė, tel. 865641149, el. p. [violeta.greiciuviene@enmin.lt](mailto:violeta.greiciuviene@enmin.lt), tiesioginė Projekto rengėja – grupės vyriausioji specialistė Ineta Blakunovaitė, tel. 860247260, el. p. [ineta.blakunovaite@enmin.lt](mailto:ineta.blakunovaite@enmin.lt)).

PRIDEDAMA:

1. Projektas, 5 lapai;
2. Projekto lyginamasis variantas, 5 lapai.
3. Antikorupcinio vertinimo pažyma, 4 lapai.

|  |  |
| --- | --- |
| Energetikos viceministrė | Daiva Garbaliauskaitė |

I. Blakunovaitė, +37060247260, [ineta.blakunovaite@enmin.lt](mailto:ineta.blakunovaite@enmin.lt)

**LIETUVOS RESPUBLIKOS ENERGETIKOS MINISTERIJOS**

**2022- RAŠTO NR. (18.4-07Mr)-**

**ADRESATŲ SĄRAŠAS**

1. Lietuvos Respublikos finansų ministerija
2. Lietuvos Respublikos aplinkos ministerija
3. Lietuvos Respublikos ekonomikos ir inovacijų ministerija
4. Lietuvos Respublikos vidaus reikalų ministerija
5. Lietuvos Respublikos konkurencijos taryba
6. VšĮ Lietuvos verslo paramos agentūra
7. Lietuvos Respublikos aplinkos ministerijos Aplinkos projektų valdymo agentūra
8. Specialiųjų tyrimų tarnyba
9. Valstybinė energetikos reguliavimo tarnyba
10. Viešoji įstaiga Lietuvos energetikos agentūra
11. Lietuvos saulės energetikos **asociacija**
12. Lietuvos energetikos konsultantų asociacija
13. Lietuvos pramonininkų konfederacija
14. Respublikos būsto valdymo ir priežiūros rūmai
15. Lietuvos savivaldybių asociacija
16. Lietuvos verslo konfederacija
17. Lietuvos smulkiojo ir vidutinio verslo taryba
18. VšĮ Darnaus vystymosi centras
19. Lietuvos energetikos institutas
20. Kauno technologijos universitetas
21. **AB „Energijos skirstymo operatorius“**
22. **Viešųjų investicijų plėtros agentūra, UAB**
23. **UAB „Ignitis grupė“**
24. **VšĮ Būsto energijos taupymo agentūra**
25. VšĮ Lietuvos verslo paramos agentūra
26. Lietuvos Respublikos aplinkos ministerijos Aplinkos projektų valdymo agentūra

1. Patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ [↑](#footnote-ref-1)
2. Lietuvos Respublikos Vyriausybės 2022 m. vasario 2 d. nutarimas Nr. 87 „Dėl Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ pakeitimo“ [↑](#footnote-ref-2)